Rossiya neft va gazidan voz kechish uchun Evropaga qancha mablag` zarur?

Financial Times tahlilchilari hisob-kitoblariga ko`ra, Evroittifoqning Rossiya gaz va neftidan voz kechishi hamda muqobil energiya manbalariga o`tishi uchun 195 milliard dollar zarur. Zamon.uz' bu haqda yozmoqda.
Qayd etilishicha, keyingi besh yilda energiya iste`moli bosqichma-bosqich qisqartirilishi kerak. Evrokomissiya tomonidan ishlab chiqilgan dasturga ko`ra, bu kabi choralar natijasida 2030 yilga kelib EIda iste`mol qilinayotgan energiyaning 45 foizi “yashil energetika” hisobiga to`g`ri keladi.
EK yashil vodorod, biometan va quyosh batareyalaridan foydalanishni ko`paytirmoqchi. Ushbu hujjat rasman 18 may kuni e`lon qilinishi aytiladi.